Kolégium rektora

22.05.2019

**Výročná správa o hospodárení za rok 2018**

Predkladá: **Ing. Dušan Faktor,PhD.**

 kvestor

Vypracovali: **Ing. Oľga Matúšková,**

 vedúca ekonomického útvaru

 **Lýdia Vanáková,**

 vedúca oddelenia rozpočtu a financovania

 **Ing. Eva Lopašovská,**

vedúca oddelenia finančného účtovníctva

Zdôvodnenie: Predloženie návrhu na prerokovanie výročnej správy o hospodárení za rok 2018 v zmysle § 9 a § 41 zákona 131/2002 Z.z. o vysokých školách

Návrh uznesenia: Kolégium rektora prerokovalo Výročnú správu o hospodárení za rok 2018 a rozdelenie výsledku hospodárenia v súlade s návrhom vo výročnej správe o hospodárení a odporúča predložiť na rokovanie Kolégia rektora

# Úvod

Výročná správa o hospodárení Slovenskej technickej univerzity v Bratislave (ďalej len “ STU”) za rok 2018 je vypracovaná v súlade so zákonom č. 131/2002 Z.z. § 20 ods. 1 písm.b) a podľa metodického usmernenia Ministerstva školstva, vedy, výskumu a športu SR k výročnej správne o hospodárení verejnej vysokej školy za rok 2018. Údaje vo výročnej správe vychádzajú z riadne vedeného účtovníctva za rok 2018.

Prezentované výsledky zahŕňajú hospodárenie celej STU vrátane všetkých súčastí univerzity – jednotlivých fakúlt a ostatných univerzitných pracovísk a účelových zariadení. Jednotlivé tabuľky výročnej správy boli skontrolované MŠ , boli korigované podľa požiadaviek MŠ a zosúladené na centrálne registre.

# Ročná účtovná závierka

Pri zostavovaní účtovnej závierky za rok 2018 Slovenská technická univerzita v Bratislave postupovala podľa opatrenia č. MF/017353/2017-352 zo dňa 19. decembra 2017, ktorým sa mení a dopĺňa opatrenie č. MF/20166/2015-74 zo dňa 2. Decembra 2015, ktorým sa ustanovujú podrobnosti o usporiadaní, označovaní a obsahovom vymedzení položiek individuálnej účtovnej závierky, termíny a miesto ukladania individuálnej účtovnej závierky a výročnej správy pre účtovné jednotky účtujúce v sústave podvojného účtovníctva, ktoré nie sú zriadené alebo založené na účely podnikania, podľa opatrenia č. MF/18977/2015-31 z 10. decembra 2015, ktorým sa ustanovuje usporiadanie , obsahové vymedzenie, spôsob, termín a miesto predkladania informácií z účtovníctva a údajov potrebných na účely hodnotenia plnenia rozpočtu verejnej správy, podľa opatrenia č. MF/23377/2014-74 z 3. decembra 2014, ktorým sa ustanovujú podrobnosti o individuálnej účtovnej závierke a rozsahu údajov určených z individuálnej účtovnej závierky na zverejnenie pre veľké účtovné jednotky a subjekty verejného záujmu.

Cieľom účtovnej závierky je poskytnúť informácie o finančnej pozícii, finančnej výkonnosti STU. Účtovná závierka poskytuje informácie o:

(a) majetku;

(b) záväzkoch;

(c) vlastnom imaní;

(d) nákladoch a výnosoch,

Samotnej účtovnej závierke STU predchádzali činnosti, ktoré vyplynuli z  vnútorných predpisov STU na vykonanie účtovnej uzávierky a účtovnej závierky, v ktorých bol stanovený časový harmonogram prác a ich rozsah s uvedením zodpovedných osôb.

Za STU bola účtovná závierka zostavená z údajov v ekonomickom informačnom systéme MAGION

Súčasťou účtovnej závierky sú výkazy, ktoré tvoria samostatnú prílohu výročnej správy, a to:

1. **Súvaha**

**b) Výkaz ziskov a strát –** sumárne za celú STU s členením za hlavnú činnosť nezdaňovanú a ekonomickú činnosť. Výkaz ziskov a strát popisujeme v zmysle metodického usmernenia osobitne za STU bez sociálnej podpory študentov, osobitne za oblasť sociálnej podpory študentov

1. **Poznámky k účtovnej závierke**

**2.1 Súvaha**

Celková hodnota majetku k 31.12.2018 predstavuje 283 965 659,82 EUR. Oproti predchádzajúcemu roku je to pokles o 6 883 931,58EUR.

Hodnota neobežného majetku (dlhodobý hmotný, nehmotný a finančný) poklesla oproti roku 2017 o 11 239 073,43 €.

Z nehmotného majetku najväčší pokles hodnoty „majetku netto“ zaznamenal softvér. Na tejto skutočnosti malo podstatný vplyv vyradenie softvéru na MTF v hodnote 2 700 800 € (ArtCAM PRO v hodnote 1 mil.€ a Power SHAPE (COPY CAD) v hodnote 1 250 tis.€, na FEI bol vyradený softvér za 42 264,23€ a na FCHPT v hodnote 1 428,22€. Vplyv na pokles hodnoty softvéru mali aj odpisy vo výške 401 330,06€. Dlhodobý  hmotný majetok poklesol o 10 873 760,34€. Pokles hodnoty bol spôsobený odpismi majetku vo výške 14 967 613,78€, ako aj vyradením nepotrebného majetku v celkovej hodnote 2 751 279,27€, z toho tržby z predaja nepotrebného majetku predstavovali 78 320€ (predaj tlačiarenských strojov na R-STU). Na celkovú hodnotu dlhodobého hmotného majetku mal vplyv aj nákup v celkovej hodnote 4 303 031,14€ a zaradenie obstaraného majetku v celkovej hodnote 2 987 234,51€.

Hodnota dlhodobého finančného majetku predstavuje podiel STU v dcérskej spoločnosti STU Scientific, s.r.o. vo výške 122 274 €, vklad do Národného centra transferu technológií vo výške 500€ a do STU Centrum služieb, spol. s r.o. vo výške 5000 €.

Stav obežného majetku STU k 31.12.2018 bol 41 934 775,72 €. Oproti minulému roku je to nárast o 4 418 236,5€. Z celkového stavu obežného majetku predstavujú zásoby 832 214,72€, z toho materiál 481 448,65€, výrobky 347 240,22€ (kancelársky materiál, hygienické potreby, inštalačný materiál, potraviny...), tovar 3 525,85€ - ide predovšetkým o tovar v bufetoch, z toho FEI 905,85€, MTF 2 431,39€, ŠDaJ 180,51€.

Stav pohľadávok k 31.12.2018 bol 3 105 939,08€, z toho 240 € sú dlhodobé pohľadávky na SjF za nájomné. Oproti minulému roku pohľadávky vzrástli o 695 204,32€. Najväčšiu položku celkového objemu pohľadávok 2 345 837,98 €, tvoria pohľadávky z obchodného styku. Stav pohľadávok súvisí s dodržiavaním platobnej disciplíny odberateľov, ako aj s obchodnými aktivitami STU ku koncu kalendárneho roka.

Stav na bankových účtoch k 31.12. 2018 za celú STU bol 37 972 231,89€, oproti roku 2017 je to nárast o 3 692 105,93€. Stav na bankových účtoch po fakultách je zobrazený v tabuľke č. 16.

Stav účtov časového rozlíšenia k 31. 12.2018 bol 86 533,54€, z toho náklady budúcich období 54 321,34€ a príjmy budúcich období 32 212,20€. Náklady budúcich období predstavujú výdavky, ktoré boli uhradené do 31.12.2018, avšak nákladom sa stanú až roku 2019 – predplatné novín, nájomné, vložné na konferencie, poistenie a pod.

Príjmy budúcich období – ide o výnosy, ktoré patria do účtovného obdobia 2018, ale uhradené budú až v roku 2019.

Pasíva tvoria zdroje krytia majetku. Z celkového objemu vlastné zdroje krytia (imanie, fondy a hospodársky výsledok) predstavujú 142 656 313,30€, čo predstavuje 50,24%, cudzie zdroje ( rezervy, záväzky,) tvoria 2,69 % a časové rozlíšenie 47,075% .

Stav účtov časového rozlíšenia k 31.12.2018 bol 133 677 643,59€, z toho výdavky budúcich období sú vo výške 565 272,05€ a výnosy budúcich období 133 112 371,54€. Výnosy budúcich období predstavujú príjmy, ktoré patria do výnosov až v nasledujúcom roku. Predstavujú neminutú dotáciu minulých rokov (bežnú, kapitálovú, dotáciu na projekty) a zdroje krytia odpisov majetku obstaraného z dotácie.

Výdavky budúcich období predstavujú náklady, ktoré patria do účtovného obdobia 2018, ale uhradené budú až v roku 2019 ( napr. telefónne poplatky, nájomné platené pozadu…)

**2.2 Výkaz ziskov a strát**

1. Sumárne za celú STU

STU k 31.12.2018 vykazovala celkové náklady vo výške 100 251 098,50 €, z toho v hlavnej nezdaňovanej činnosti 92 916 851,90 € (92,68 %) a v zdaňovanej činnosti vo výške 7 334 246,60 € (7,32 %).

Výnosy za rok 2018 sú vo výške 101 504 181,01 €, na okruhu hlavnej nezdaňovanej činnosti STU dosiahla výnosy vo výške 92 447 454,71 € (91,08%) na okruhu zdaňovanej činnosti 9 056 726,30 € (8,92%).

STU ako celok dosiahla za rok 2018 účtovný hospodársky výsledok pred zdanením vo výške 1 253 082,51 €, čo je v porovnaní s rokom 2017, kedy bol účtovný hospodársky výsledok pred zdanením za celú STU vo výške 1 160 797,78 €, nárast o 92 284,73 €. Z toho účtovný hospodársky výsledok pred zdanením za celú STU v hlavnej činnosti nezdaňovanej za rok 2018 je strata vo výške 469 397,19€ , v činnosti zdaňovanej je zisk pred zdanením vo výške 1 722 479,70€.

Porovnanie nákladov a výnosov STU a účtovného hospodárskeho výsledku pred zdanením podľa činnosti a podľa rokov je nasledujúcej tabuľke:

|  |  |  |  |
| --- | --- | --- | --- |
| rok | náklady | Výnosy | Hospodársky výsledok |
| Hlavná činnosť nezdaňovaná | Ekonomická činnosť - zdaňovaná | Hlavná činnosť nezdaňovaná | Ekonomická činnosť – zdaňovaná | Hlavná činnosť nezdaňovaná | Ekonomická činnosť - zdaňovaná | Spolu |
| 2018 |  92 916 852 |  7 334 247 | 1. 447 455
 |  9 056 726 |  - 469 397 |  1 722 480 | 1 253 083 |
| 2017 | 92 290 515 | 6 851 378 | 91 261 344 | 9 041 347 | -1 029 171 | 2 189 969 | 1 160 798 |
| 2016 | 95 325 433  | 6 730 816 | 92 678 831 | 10 014 132 | -2 646 602 | 3 283 316 | 636 714 |
| 2015 | 91 239 840 | 6 434 478 | 90 450 180 | 7 589 993 | -789 659 | 1 155 514 | 365 855 |
| 2014 | 88 154 722 | 5 880 570 | 87 430 587 | 7 644 686 | -724 135 | 1 764 117 | 1 039 982 |
| 2013 |  91 105 635 | 6 693 952 | 90 521 888 | 7 861 845 | -583 747 | 1 167 893 | 584 146 |
| 2012 | 87 544 709 | 4 907 502 | 86 901 731 | 6 005 964 | -642 978 | 1 098 461 | 455 483 |
| 2011 | 83 980 107 | 4 942 642 | 82 802 719 | 6 559 654 | - 1 177 387 | 1 617 012 | 439 624 |

Na dosiahnutí hospodárskeho výsledku sa jednotlivé súčasti podieľali nasledovne:

|  |  |  |
| --- | --- | --- |
|   |  | Výsledok hospodárenia 2018 po súčastiach  |
|   | HČ nezdaňovaná | Ekonomická zdaňovaná | Spolu | Daňvrátane zrážkovej dane z úrokov v bankách | Spolu po zdanení  |
| **SvF** | 131 641 | 376 494 | 508 135 | 81 617 | 426 518 |
| **SjF** | -39 737 | 53 698 | 13 961 | 12 406 | 1 555 |
| **FEI** | -46 453 | 277 519 | 231 066 | 59 048 | 172 018 |
| **FCHPT** | 17 336 | 93 016 | 110 352 | 19 911 | 90 441 |
| **FA** | 17 805 | 5 064 | 22 868 | 1 063 | 21 805 |
| **MTF** | -58 773 | 199 987 | 141 215 |  41 997 | 99 218 |
| **FIIT** | 1 761 | 66 641 | 68 402 | 14 665 | 53 737 |
| **R + CFS** | -1 597 884 | 351 186 |  -1 246 698 | 76 055 | -1 322 753 |
| **ŠDaJ** | 1 104 907 | 265 096 | 1 370 003 | 55 895 | 1 314 108 |
| **Gabčíkovo** | 0 | 33 779 | 33 779 | 7 943 | 25 836 |
| **Spolu** | **-469 397** | **1 722 480** | **1 253 083**  | **370 599** | **882 484** |

1. Bez sociálnej podpory študentom

Bez sociálnej podpory študentom dosiahla STU v roku 2017 kladný hospodársky výsledok vo výške 102 006,25 EUR, pričom náklady na hlavnej činnosti sú vo výške 83 992 337 EUR a výnosy na hlavnej činnosti predstavujú 82 342 833.

Hospodársky výsledok STU bez sociálnej podpory

|  |  |  |  |
| --- | --- | --- | --- |
|  | Hlavná nezdaňovanáčinnosť | Zdaňovanáčinnosť | Spolu |
| Výnosy | 83 517 324 |  9 056 726 | 92 574 050 |
| Náklady | 85 107 717 | 7 334 247 | 92 441 964 |
| Daň |  0 | 370 599 | 370 599 |
| Hospodársky výsledokpo zdanení | **-1 590 393** | **1 351 880** | **-238 513** |

1. Sociálna podpora študentom

Sociálna podpora študentom v zmysle metodiky k výročnej správy zahŕňa sociálne a motivačné štipendiá poskytované podľa zákona zo štátneho rozpočtu, príspevok na ubytovanie a stravovanie študentov, finančnú podporu športových klubov a telovýchovných jednôt a umeleckých súborov.

Súhrnný prehľad o hospodárení v tejto oblasti poskytuje nasledovná tabuľka:

Hospodársky výsledok v  oblasti sociálnej podpory študentom

|  |  |  |
| --- | --- | --- |
| Výnosy | Náklady | Hospodársky výsledok |
| 8 930 431 | 7 809 435 |  1 120 996 |

Podrobnejšie členenie nákladov a výnosov sumárne za celú STU je uvedené v tabuľkách 22 a 23 Výročnej správy o hospodárení za rok 2018.

**2.3 Poznámky**

Poznámky k účtovnej závierke sú spracované v súlade so všeobecne platnými právnymi predpismi a metodickými usmerneniami pre zostavenie účtovnej závierky účtovnými jednotkami, ktoré nie sú založené alebo zriadené za účelom podnikania.

STU k 31.12.2018 vykazovala priemerný prepočítaný počet zamestnancov 2 455 čo je o 35 menej oproti predchádzajúcemu obdobiu.

Tabuľka č. 4 Priemerné prepočítané počty zamestnancov podľa súčastí

|  |  |  |  |
| --- | --- | --- | --- |
| Súčasť | Rok 2017 | Rok 2018 | Rozdiel 2018 -2017 |
| SvF | 384 | 386 | 2 |
| SjF | 203 | 195 | -8 |
| FEI | 370 | 358 | -12 |
| FHPT | 434 | 436 | 2 |
| FA | 162 | 152  | -10 |
| MTF | 372 | 379 | 7 |
| FIIT | 93 | 99  | 6 |
| UM | 40 | 38 | -2 |
| R-STU | 204 | 204 | 0 |
| ŠDaJ | 187 | 177 | -10 |
| Gabčíkovo | 41 | 31 | -10 |

Dlhodobý majetok obstaraný kúpou a zásoby obstarané kúpou boli oceňované obstarávacou cenou. Peňažné prostriedky, ceniny, pohľadávky a záväzky pri ich vzniku sa oceňovali menovitou hodnotou.

Dlhodobý majetok nakúpený v rámci poskytnutia nenávratného finančného príspevku z prostriedkov štrukturálnych fondov EÚ bol v zmysle zmlúv o poskytnutí nenávratného finančného príspevku poistený. Ostatný majetok poistený nebol.

STU odpisovala dlhodobý majetok v zmysle odpisového plánu na rok 2018.

Podrobné poznámky za celú STU sú súčasťou účtovnej závierky za rok 2018 a teda aj súčasťou tejto výročnej správy o hospodárení.

# 3. Analýza príjmov a výnosov

1. Príjmy z dotácií zo štátneho rozpočtu z kapitoly MŠVVaŠ SR poskytnuté v rámci dotačnej zmluvy

Na základe dotačnej zmluvy bola v roku 2018 STU poskytnutá dotácia zo štátneho rozpočtu v  celkovej výške 67 967 654 €, z toho na bežné výdavky  64 803 861€, na kapitálové výdavky 3 163 793€ . Z celkovej sumy bežné výdavky boli poskytnuté nasledovne:

 aa) dotácia na uskutočňovanie akretidovaných študijných programov (PP 077 11) vo výške 42 884 866 €

ab) dotácia na výskumnú, vývojovú alebo umeleckú činnosť (PP 077 12) v celkovej výške 14 690 640 €

ac) dotácia na rozvoj vysokej školy (PP 077 13) vo výške 448 849,00 €

 ad) dotácia na sociálnu podporu študentov (PP 077 15) v celkovej výške 6 779 506,00 €

Dotácia na rozvoj bola pridelená na rozvojový projekt UNIKAN 78 699€ a na rozvojový projekt STU ako líder Digitálnej koalície vo výške 370 150€.

Podrobnejší prehľad o pridelenej dotácii na jednotlivé súčasti tak na bežné výdavky ako aj na kapitálové výdavky dokumentuje tabuľka č. 1.

Súčasťou dotácie Rektorátu je aj dotácia Ústavu manažmentu v celkovej výške 940 965,00 €,  dotácia UVP – Nanocentrum vo výške 64 310,00€, dotácia Technik vo výške 74 966,00 **€**, celouniverzitné účelovo určené finančné prostriedky vo výške 2 105 841 € a 946 984,00€ nerozdelená dotácia – Dodatok 7 k dotačnej zmluve, ktorý bol na STU doručený koncom roka a k 31.12.2018 nebol rozdelený na fakulty.

1. Príjmy z  dotácií zo štátneho rozpočtu z  kapitoly MŠ VVaŠ SR poskytnuté mimo dotačnej zmluvy.

Mimo dotačnej zmluvy mala STU príjem zo štátneho rozpočtu v rámci kapitoly MŠVVaŠ SR v  celkovej výške 5 234 327,40 EUR. Všetky finančné prostriedky boli určené na bežné výdavky. Ide o dotácie poskytnuté na riešenie výskumných projektov vrátane projektov APVV a na zabezpečenie mobilít v súlade s medzinárodnými zmluvami (dotácie na zabezpečenie štúdia a výplatu štipendií zahraničných štipendistov) Prehľad v rámci programov, podprogramov a prvkov za celú STU je zobrazený v tabuľke č. 18.

Príjmy STU zo štrukturálnych fondov EÚ a  z  prostriedkov na ich spolufinancovanie z  kapitoly MŠ VVaŠ SR a z  iných kapitol štátneho rozpočtu v roku 2018 boli vo výške 127 621,84 EUR, z toho z EU 67 169,39 EUR, spolufinancovanie zo štátneho rozpočtu 60 452,45EUR . Celá dotácia bola poskytnutá z kapitoly MŠVVaŠ SR. Z celkovej sumy boli príjmy na kapitálové výdavky vo výške 43 271,29 EUR z prostriedkov EU a 38 944,16 EUR predstavuje spolufinancovanie kapitálových výdavkov zo štátneho rozpočtu. Prehľad je uvedený v tabuľke č. 17.

1. Príjmy z dotácií verejnej vysokej školy majúce charakter dotácií okrem príjmov z  dotácií z  kapitoly MŠVVaŠ SR a okrem prostriedkov EÚ.

Z uvedeného zdroja boli príjmy STU v roku 2018 v  celkovej výške 4 065 940,73 EUR. Z toho dotácie z kapitol štátneho rozpočtu okrem kapitoly MŠVVaŠ SR vo výške 889 990 EUR, dotácie z  rozpočtov obcí a VÚC 623 134,29 EUR, ostatné domáce príjmy s  charakterom dotácie 373 349,65 EUR. Príjmy zo zahraničia majúce charakter dotácie v celkovej výške 2 179 466,76 EUR. Podrobnejšie členenie je uvedené v tabuľke č. 2.

1. Analýza výnosov vo vybraných oblastiach:

 Výnosy zo školného za celú STU sú vo výške 1 345 044,80EUR, (pokles oproti roku 2017 o 15 959,40 EUR v tom:

* za prekročenie štandardnej dĺžky štúdia vo výške 923 417,80 EUR (pokles o 57 232,40EUR) ,
* za súbežné štúdium v dennej forme 3 250 EUR ( nárast o 2 090 EUR)
* za cudzojazyčné štúdium – denná forma 281 390 EUR (nárast o

 55 745 EUR)

* za externú formu štúdia 136 987 EUR (pokles o 16 562 EUR)

Výnosy z poplatkov spojených so štúdiom v  celkovej výške 333 247,13EUR, (pokles oproti roku 2017 o 25 840,01 EUR) v členení na jednotlivé položky:

* za prijímacie konanie vo výške 189 745,96 EUR, (pokles o

6 988,04 EUR)

* za vydanie dokladov o štúdiu a ich kópii vo výške 139 097,87 EUR (pokles o 18 999,55EUR).
* za vydanie dokladov o absolvovaní štúdia v štátnom jazyku a v jazyku požadovanom študentom a ich kópií vo výške 1 800 EUR (nárast o 271,98 EUR
* za uznávanie rovnocennosti dokladov o štúdiu vo výške 2 603,3 EUR (pokles o 124,40 EUR)
1. Analýza štruktúry účtu 384

K 31.12.2018 STU na účte výnosov budúcich období vykazovala stav 133 112 371,94EUR.

Z uvedeného stavu predstavuje:

* zostatok kapitálovej dotácie na krytie odpisov majetku nadobudnutého z nej vo výške 33 045 968,66€
* zostatok kapitálovej dotácie z prostriedkov EU na krytie odpisov majetku nadobudnutého z prostriedkov EU vo výške 78 893 707,41 €
* zostatok dotácie zo zahraničných projektov na krytie výdavkov v nasledujúcich obdobiach vo výške 4 230 362,49 EUR
* zostatok bežnej dotácie na krytie výdavkov v nasledujúcich obdobiach vo výške 14 700 588,32EUR
* ostatné vo výške 2 241 745,06 EUR (neminuté dotácie získané prostredníctvom projektov Nórskeho mechanizmu, výnosy z 2% podielu zaplatenej dane a z darov)

## 4. Analýza nákladov

Celkové náklady STU v roku 2018 dosiahli výšku 100 251 098,50 EUR (nárast oproti minulému roku o 1 109 205,61 EUR, z toho v hlavnej nezdaňovanej činnosti 92 916 851,90EUR, v zdaňovanej činnosti 7 704 845,40 EUR, v členení podľa položiek účtovej triedy 5 (tabuľka č. 5 ).

Najvyššie celkové náklady STU tvorili:

* mzdové náklady vo výške 39 405 381,11 EUR (nárast oproti roku 2017 o  1 236 813 €)
* zákonné sociálne poistenie vo výške 13 380 293,58 EUR (nárast oproti roku 2017 o 387 026 EUR)
* Odpisy dlhodobého nehmotného a dlhodobého hmotného majetku vo výške 14 967 613,78 EUR (pokles oproti roku 2017 o 1 081 480,91EUR). Pokles bol spôsobený uplynutím doby odpisovania majetku.
* iné ostatné náklady vo výške 5 757 637,32 EUR (pokles o 88 617,44EUR). Na tomto účte sú zaúčtované náklady na štipendiá doktorandov a zahraničných študentov, mimoriadne štipendiá, mobility študentov, poistné a pod.
* ostatné služby vo výške 6 272 710,70 EUR (nárast oproti roku 2017 o  604 434,38 EUR). V rámci tohto účtu sa účtujú náklady na prenájom vrátane služieb spojených s prenájmom, vložné na konferencie, revízie zariadení, čistenie, deratizácia, dezinfekcia, náklady na právne služby, náklady na lektorov, vzdelávanie zamestnancov, náklady na telekomunikačné služby a pod.
* spotreba energie vo výške 5 419 167,26EUR (pokles o 73 925,12EUR)

Náklady vo vybraných oblastiach

Tabuľka č. 6, 6a – Zamestnanci a náklady na mzdy verejnej vysokej školy V uvedených tabuľkách sú v súlade s požiadavkou Ministerstva školstva SR údaje o čerpaní mzdových prostriedkov podľa zdrojov financovania,  podľa jednotlivých kategórií a podľa pohlavia zamestnancov. Pri priemernom evidenčnom prepočítanom počte zamestnancov 2 455 osôb (z toho 1 221 žien) predstavuje celkový objem vyčerpaných mzdových prostriedkov (bez dohôd) sumu 38 200 242 EUR. Priemerný plat na STU v roku 2018 bol vo výške 1 297 EUR, pričom priemerný plat žien bol 1 104 EUR a mužov 1 487EUR.

Tabuľka č. 7 – Náklady verejnej vysokej školy na štipendiá interných doktorandov

Náklady STU na štipendiá interných doktorandov v roku 2018 boli vo výške 3 278 585EUR, z toho z dotácie vo výške 3 256 980 EUR. Priemerný mesačný náklad na jedného interného doktoranda v roku 2018 bol 643,49 EUR.

Tabuľka č. 8 – Výdavky na sociálne štipendiá podľa § 96 zákona

Dotácia zo ŠR na rok 2018 na sociálne štipendiá predstavovala 699 911 EUR. Skutočné výdavky predstavovali 767 815 EUR. Na výplatu sociálnych štipendií bol použitý zostatok z roku 2017 vo výške 329 984,97 EUR a časť dotácie roku 2018.

Nevyčerpaná dotácia k 31.12.2018 je vo výške 262 080,97 EUR.

Tabuľka č. 20 – Výdavky na motivačné štipendiá podľa § 96a

V roku 2018 STU priznala motivačné štipendiá celkovo 4 624 študentom, z toho na odoborové štipendiá 3 172 študentom a na štipendiá v zmysle §96a ods.1, písm.b 1 452 študentom. Na tento účel prijala STU v roku 2018 finančné prostriedky z dotácie vo výške 1 945 470EUR, zostatok z predchádzajúceho roka bol vo výške 7 379 EUR. V roku 2018 boli motivačné štipendiá vyplatené v celkovom objeme 1 920 068EUR., z toho výdavky na odoborové štipendiá vo výške 1 305 445EUR a na štipendiá v zmysle §96a ods.1, písm.b vo výške 614 623EUR. Zostatok dotácie do roka 2019 je vo výške 32 780 EUR.

Tabuľka č. 19 – Štipendiá vyplatené z vlastných zdrojov podľa § 97 zákona

Z vlastných zdrojov STU poberalo v roku 2018 štipendium 1 161 študentov. Celkovo boli v roku 2018 vyplatené štipendiá z vlastných zdrojov vo výške 235 118 EUR, čo je nárast oproti roku 2017 o 69 843 EUR pri súčasnom náraste študentov o 54. Z toho prospechové štipendiá boli vyplatené vo výške 54 858 EUR ( o 34 383,74 EUR menej ako v roku 2017, pri súčasnom poklese študentov o 232), štipendiá za dosiahnutie vynikajúceho výsledku v oblasti štúdia  11 035 EUR ( oproti roku 2017 pokles o 53 701 EUR pri náraste študentov o 375), za dosiahnutie vynikajúceho výsledku vo výskume a vývoji 3 280 EUR, za umeleckú alebo športovú činnosť 1 635 EUR pokles o 1 423 EUR).

Tabuľka č. 9 – Údaje o systéme sociálnej podpory – časť výnosy a náklady študentských domovov

V tabuľke sú podrobne uvedené všetky požadované údaje o   hospodárení študentských domovov. Celkové výnosy v roku 2018 predstavovali výšku 6 976 627,07 EUR a celkové náklady 5 905 487,35 EUR.

Študentské domovy v roku 2018 hospodárili s kladným výsledkom vo výške 1 071 139,72EUR. Priemerné náklady na jedného ubytovaného študenta predstavovali 1 100,03 EUR, pri priemernom prepočítanom počte ubytovaných študentov 5 369.

Tabuľka č. 10 – Údaje o systéme sociálnej podpory – časť výnosy a náklady študentských jedální

V roku 2018 celkové výnosy študentských jedální STU predstavovali 758 007 EUR (oproti roku 2017 pokles o 149 977,23 EUR) a celkové náklady 771 289EUR (pokles oproti roku 2017 o 138 923,15 EUR).

Záporný rozdiel výnosov a nákladov na úseku činnosti študentských jedální súvisiacich so stravovaním študentov za kalendárny rok 2018 bol vo výške - 13 282,34 EUR. Priemerné náklady na jedlo študenta predstavovali 2,83EUR (nárast o 0,11EUR oproti roku 2017).

**5. Kapitálové výdavky**

STU v roku 2018 vynaložila na kapitálové výdavky zo všetkých zdrojov financovania 3 218 698,09 EUR. Kapitálovú dotáciu zo štátneho rozpočtu STU čerpala vo výške 1 145 267,96EUR, 82 215,45 EUR z prostriedkov EU, 728 719,62 EUR z vlastných zdrojov prostredníctvom fondu reprodukcie a 1 262 495,06 EUR z bežnej dotácie.

Najväčší podiel na kapitálových výdavkoch mali:

Stavby a ich technické zhodnotenie boli realizované v celkovej výške 2 074 678,95 EUR, v tom dotácia 1 116 726,45 EUR, z bežnej dotácie na kapitálové výdavky vo výške 707 891,46 EUR a z vlastných zdrojov vo výške 250 061,04 EUR.

Obstaranie strojov, prístrojov a zariadení v celkovej výške 770 409,13 EUR v nasledovnej štruktúre: 3 409,20 EUR - kapitálová dotácia, 82 215,45 EUR z prostriedkov EU, 348 888,90 EUR z bežnej dotácie na kapitálové výdavky, 335 895,58 EUR z vlastných zdrojov STU.

Podrobné čerpanie kapitálových výdavkov po súčastiach je v tabuľke č. 12.

Tabuľka č. 11 – Zdroje verejnej vysokej školy na obstaranie a technické zhodnotenie dlhodobého majetku

STU v roku 2018 na obstaranie a technické zhodnotenie dlhodobého majetku disponovala zdrojmi vo výške 26 845 898,39 EUR s nasledovnou štruktúrou:

* fond reprodukcie – 19 101 855,61 EUR
* dotácia na kapitálové výdavky– 3 163 793 EUR
* dotácie na kapitálové výdavky z prostriedkov EÚ vrátane spolufinancovania vo výške 82 215,45 EUR
* zostatok kapitálovej dotácie z predchádzajúceho roku – 2 008 148,70EUR,
* iné zdroje 16 780 EUR

**6. Vývoj fondov**

Tabuľka č. 13 - Stav a vývoj finančných fondov v roku 2018

Fond reprodukcie:

STU v roku 2018 vytvorila fond reprodukcie vo výške 2 473 105,63 EUR, z toho:

* z odpisov 2 421 446,78 EUR
* z predaja alebo likvidácie majetku vo výške 46 891,79 EUR
* z darov vo výške 4 767,06 EUR

Štipendijný fond:

V roku 2018 bol vytvorený štipendijný fond vo výške 2 932 003,83EUR, z toho:

* tvorba fondu z dotácie vo výške 2 645 381 EUR
* tvorba fondu z výnosov zo školného vo výške 193 447,24 EUR
* tvorba z rezervného fondu vo výške 20 000EUR (FEI)
* z darov a dedičstva vo výške 5 440 EUR
* ostatná tvorba 47 735,59 EUR – Fakulta FIIT použila prostriedky podnikateľskej činnosti a rezervného fondu na vytvorenie štipendijného fondu a následne na výplatu štipendií.

Štipendijný fond bol na výplatu štipendií čerpaný v celkovej výške 2 928 096,73 EUR.

Ostatné fondy:

STU v roku 2018 vytvorila fond z darov vo výške 265 355,20 EUR a použila vo výške 371 616,21 EUR. Rozdiel medzi použitím a tvorbou bol vykrytý zo zostatku z predchádzajúcich rokov.

Rezervný fond STU v roku 2018 použila na spolufinancovnie univerzitného vedeckého parku, na krytie odpisov a rozpočtom nezabezpečených nákladov.

Prehľad tvorby a čerpania jednotlivých fondov je uvedený v tabuľke č. 13 tejto výročnej správy

**7. Rekapitulácia zúčtovania so štátnym rozpočtom**

STU k 31.12.2018 mala na bankových účtoch vedených v Štátnej pokladnici finančné prostriedky vo výške 37 972 231,89 EUR. Podrobnú analýzu stavu na bankových účtoch STU poskytuje tabuľka č. 16 výročnej správy o hospodárení

**8 . Záver**

Slovenská technická univerzita v Bratislave dosiahla v roku 2018 celkový kladný hospodársky výsledok, t.j. zisk (po zdanení) vo výške 882 483,71 €.

Zisk bude v súlade so zákonom č. 131/2002 Z.z. o vysokých školách v platnom znení použitý nasledovne:

tvorba štipendijného fondu na úrovni univerzity 35 tis. €

tvorba rezervného fondu STU 847 483,71 €.

Keďže STU nevykazuje v predchádzajúcich rokoch nevyrovnanú stratu bude rezervný fond použitý v súlade s §16a ods. (3) Zákona o VŠ a v súlade s ďalšími zákonmi, všeobecne platnými predpismi a vnútornými predpismi STU.